Document ID: 31991R3416

ΚΑΝΟΝΙΣΜΟΣ (ΕΟΚ) αριθ. 3416/91 ΤΗΣ ΕΠΙΤΡΟΠΗΣ της 25ης Νοεμβρίου 1991 σχετικά με ορισμένους παραμένοντες δασμούς που εφαρμόζονται για το 1991 στα πλαίσια των διαδοχικών μειώσεων σύμφωνα με την πράξη προσχώρησης της Ισπανίας και της Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως τα άρθρα 75 παράγραφος 4 και 243 παράγραφος 4,
Εκτιμώντας:
ότι η πράξη προσχώρησης της Ισπανίας και της Πορτογαλίας προβλέπει τη δυνατότητα πλήρους ή μερικής αναστολής των τελωνειακών δασμών για τα γεωργικά προϊόντα που αποτελούν αντικείμενο εμπορικών συναλλαγών μεταξύ των δύο εν λόγω κρατών μελών και της Κοινότητας των Δέκα- ότι ο κανονισμός (ΕΟΚ) αριθ. 3792/85 του Συμβουλίου (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 της Επιτροπής (2), προβλέπει ότι η αναστολή αυτή μπορεί να εφαρμοστεί και για τις εμπορικές συναλλαγές γεωργικών προϊόντων μεταξύ Ισπανίας και Πορτογαλίας-
ότι η Κοινότητα, στα πλαίσια του συστήματος των γενικευμένων δασμολογικών προτιμήσεων και σύμφωνα με τον κανονισμό (ΕΟΚ) αριθ. 3835/90 του Συμβουλίου (3), εγκρίνει για το 1991 πλήρη αναστολή των δασμών του κοινού δασμολογίου για ορισμένα γεωργικά προϊόντα καταγόμενα από ορισμένες χώρες της Νότιας Αμερικής-
ότι είναι σκόπιμο, με βάση την αρχή της αμοιβαιότητας και έχοντας υπόψη τους δασμούς που εφαρμόζονται για τα προϊόντα που εισάγονται στην Ισπανία και την Πορτογαλία σύμφωνα με τα άρθρα 75 παράγραφος 1 και 243 παράγραφος 1 της πράξης προσχώρησης, να προβλεφθεί ότι τα γεωργικά προϊόντα που αποστέλλονται από την Ισπανία και την Πορτογαλία δεν έχουν λιγότερο ευνοϊκή μεταχείριση από τα ίδια προϊόντα που εμφαίνονται στο παράρτημα του κανονισμού (ΕΟΚ) αριθ. 3835/90 και που κατάγονται από τη Βολιβία, την Κολομβία, τον Ισημερινό και το Περού-
ότι η Ισπανία έχει ζητήσει την εφαρμογή των εν λόγω μέτρων για τις εισαγωγές ορισμένων προϊόντων στην Κοινότητα των Δέκα-
ότι έχοντας υπόψη την οικονομική κατάσταση των πορτογαλικών προϊόντων δεν πρέπει να προβλεφθεί αναστολή των υπολειμματικών δασμών για τα προϊόντα που εισάγονται στην Πορτογαλία-
ότι η αναστολή των δασμών του κοινού δασμολογίου η προβλεπόμενη από τον κανονισμό (ΕΟΚ) αριθ. 3835/90 θα μπορούσε να ανανεωθεί για μερικά χρόνια-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των συναφών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Αναστέλλονται πλήρως μέχρι τις 31 Δεκεμβρίου 1991 οι εναπομένοντες δασμοί οι εφαρμοζόμενοι για τα προϊόντα που εισάγονται στην Κοινότητα των Δέκα σύμφωνα με τα άρθρα 75 παράγραφος 1 και 243 παράγραφος 1 της πράξης προσχώρησης, για τα γεωργικά προϊόντα που εμφαίνονται στο παράρτημα του κανονισμού (ΕΟΚ) αριθ. 3835/90.
Εξαιρούνται της αναστολής που αναφέρεται στο προηγούμενο εδάφιο τα προϊόντα του κεφαλαίου 15 της συνδυασμένης ονοματολογίας που αναφέρονται στο άρθρο 94 παράγραφος 1 της πράξης προσχώρησης.
2. Σε περίπτωση κατά την οποία ανασταλούν εκ νέου οι δασμοί του κοινού δασμολογίου για τα προϊόντα τα καταγόμενα από την Βολιβία, την Κολομβία, τον Ισημερινό και το Περού και τα οποία εμφαίνονται στο παράρτημα του κανονισμού (ΕΟΚ) αριθ. 3835/90, οι διατάξεις της παραγράφου 1 εφαρμόζονται κατ' αναλογία καθόλη τη διάρκεια της αναστολής.
Άρθρο 2
Το άρθρο 1 εφαρμόζεται κατ' αναλογία για τα εν λόγω προϊόντα τα οποία εισάγονται στην Ισπανία προερχόμενα από την Κοινότητα των Δέκα καθώς και από την Πορτογαλία.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1991.

Labels: 3
18